Diari Oficial de la Generalitat Valenciana


Sumari del DOGV 9868, del 11-06-2024 (2024/5490)

Extracte de la Resolució de 20 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen les ajudes econòmiques destinades a entitats locals per al desenvolupament de programes que fomenten la igualtat entre dones i hòmens i/o la inserció laboral de les dones per a l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9868

Data del DOGV
:   11-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5490


Data del document
:   20-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de la Resolució de 20 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen les ajudes econòmiques destinades a entitats locals per al desenvolupament de programes que fomenten la igualtat entre dones i hòmens i/o la inserció laboral de les dones per a l'exercici 2024. [2024/5490]  
  
BDNS (identif.): 766622.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/766622)  
  
Primer. Beneficiàries  
Entitats locals d'àmbit inferior a la província de la Comunitat Valenciana que desenvolupen programes la finalitat dels quals siga la promoció i el foment de la igualtat entre dones i homes i/o la inserció laboral de les dones, i que en el moment de finalitzar el termini de presentació de sol·licituds disposen d'un pla d'igualtat vigent.  
  
Segon. Objecte  
Podran ser objecte de subvenció:  
1. Programes de promoció i foment de la igualtat entre dones i homes que consistisquen en la realització d'activitats que estiguen incloses en les següents àrees:  
a) Activitats dirigides a l'execució de les mesures, avaluació o millora del Pla d'igualtat municipal.  
b) Activitats dirigides a fomentar la igualtat entre dones i homes.  
  
c) Activitats dirigides a millorar la visibilització i participació de les dones.  
2. Programes formatius o de millora per a la inserció laboral de les dones, prioritàriament dones beneficiàries de la renda valenciana d'inclusió, així com aquells programes encaminats a posar fi a la precarietat laboral en l'ocupació.  
  
Tercer. Bases reguladores  
Ordre 10/2019, de 31 d'octubre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores que regiran el procediment de concessió d'ajudes econòmiques destinades a entitats locals per al desenvolupament de programes que fomenten la igualtat entre dones i homes i/o la inserció laboral de les dones, i la seua convocatòria per a l'exercici 2019 (DOGV 8673, 08.11.2019).  
  
Quart. Dotació pressupostària  
La Llei 8/2023, de 27 de desembre, de pressupostos de la Generalitat per a l'exercici 2024, preveu la línia S0337, denominada «Programa de foment de la igualtat i inserció laboral», en l'aplicació pressupostària L78337232.323A00.4, consignada a l'esmentada finalitat i dotada amb un import de 615.000 euros, dels quals 596.495,70 euros es destinaran a aquesta convocatòria, en reservar-se els 18.504,30 euros restants a les obligacions degudament adquirides i no satisfetes en 2023, de conformitat amb el que es preveu en l'article 20 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
El total de les subvencions atorgades per a aquests projectes no podran superar la quantia màxima de 596.495,70 euros.  
  
Quint. Termini de presentació de les sol·licituds  
El termini de presentació de les sol·licituds serà de quinze dies hàbils comptador des de l'endemà de la publicació del present extracte en el Diari Oficial de la Generalitat Valenciana.  
  
  
  
Sext. Altres dades  
1. Sol·licituds: la sol·licitud i la documentació que s'adjunta es presentaran exclusivament per via telemàtica, mitjançant la firma electrònica de l'entitat sol·licitant o de la persona que la represente. A l'efecte de participació en la present convocatòria, es considera que la subscripció de la sol·licitud de presentació telemàtica per les entitats sol·licitants o per les persones que les representen implica la capacitat jurídica i d'obrar necessària per a: sol·licitar l'ajuda, permetre l'accés a la Plataforma Autonòmica d'Interoperabilitat, designar el compte bancari on es transferirà, si és el cas, la subvenció, i assumir les declaracions responsables de no concurrència de causa legal per a obtindre la condició de persona beneficiària.  
2. Documentació que s'ha de presentar amb la sol·licitud: la prevista en el resolc sext de la convocatòria, així com l'específica de cada programa.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en l'article huit de les bases reguladores.  
Serà requisit imprescindible per a optar a les presents ajudes haver obtingut una puntuació mínima de 55 punts.  
  
València, 20 de maig de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.